ועדת הכספים, כנסת 20, פרוטוקול מספר 332, 2016-03-29 10:55

משה גפני: אנחנו עוברים לנושא הבא, דיון מהיר בנושא הקמת קרן ברירת המחדל בפנסיה ללא דיון בוועדת הכספים של חבר הכנסת מיקי מכלוף זוהר, אראל מרגלית, אחמד טיבי, אורלי לוי אבקסיס, זהבה גלאון ויעקב מרגי.

משה גפני: אורלי לוי אבקסיס, בבקשה.

משה גפני: איציק, תנהל את הישיבה.

משה גפני: אני יוצא וחוזר.

משה גפני: (היו"ר יצחק וקנין)

אורלי לוי אבקסיס: אדוני היושב בראש, חבר הכנסת איציק וקנין.

אורלי לוי אבקסיס: אני חושבת שהיום אנחנו מגיעים לוועדה הזאת ואני לא יכולה שלא לקשור את זה לשדולה שאתה ואני יושבי ראש משותפים בה והיא מעמדה של הכנסת.

אורלי לוי אבקסיס: התחושה היא שחל פיחות במעמדה של הכנסת לא רק ביני האזרחים שנמצאים מהצד השני של כלי התקשורת ורואים רק את מה שמעבירים להם, אלא הפיחות הזה הגיע לכך שהפקידים שאמורים לתת לנו נתונים, להתייעץ אתנו, לבדוק מה הלך הרוחות, לכבד את נבחרי הציבור במדינה דמוקרטית וכדי לתת לנו את מסד הנתונים אתו נוכל לעשות את עבודתנו כראוי, לא רק שלא עושים זאת אלא מזלזלים בתפקיד הוועדות.

אורלי לוי אבקסיס: לצערנו הרב לעתים אנחנו מגיעים לוועדות ולא רק שהפקיד או נושא המשרה הרלוונטי לא מגיע לדיון אלא גם מי שמגיע מטעמו, לא מגיע עם הנתונים.

אורלי לוי אבקסיס: אנחנו מנסים לעשות שיעורי בית, אנחנו מנסים לראות את התמונה, אנחנו מנסים לקבוע לעתים בלי הרבה מידע כי זאת לא המקצועיות שלנו, אבל כדי לגבש דעה, אנחנו בהחלט זקוקים למידע הזה מאנשי המקצוע.

אורלי לוי אבקסיס: לאחרונה אנחנו עדים – וכך גם בוועדת הכספים שאולי היא הוועדה החשובה ביותר בכנסת ישראל והרי לא בכדי ועדת החוץ והביטחון וועדת הכספים עובדות גם בתקופות מעבר בין ממשלות ובין כנסות – ואנחנו מוצאים את עצמנו כאילו אנחנו שחקנים באיזשהו מצג שווא, כביכול בואו ניתן להם לעבור, הכלבים ינבחו – ובמקרה הזה, אנחנו נבחרי הציבור כלבים במשל הזה – והשיירה תעבור.

אורלי לוי אבקסיס: בעיקר אנחנו רואים את הדברים האלה חוזרים פעם אחר פעם דווקא על ידי אותם בעלי מקצוע, אותם נושאי תפקיד במשרד האוצר.

אורלי לוי אבקסיס: כפי שאדוני יודע, אם אתה לא נמצא עם הנתונים האמיתיים ועם המספרים האמיתיים והשאלות הנשאלות, לא רק שאנחנו לא יכולים לקבל החלטות נבונות וצופות פני עתיד, אלא שלא נעשה את עבודתנו.

אורלי לוי אבקסיס: יותר מכך, אנחנו כביקורת לא יכולים להיות בטוחים שהם עושים את עבודתם.

אורלי לוי אבקסיס: הרי ראינו בדוחות של מבקר המדינה שהוא מבקר את הפקידים שאמורים היו לראות את ההשלכות הכלכליות ואנחנו אפילו יכולים לראות את זה בביטוח הסיעודי הקולקטיבי.

אורלי לוי אבקסיס: כשנתנו להם את פסקת היציאה החד צדדית בכל רגע נתון והכסף נשאר אצל חברות הביטוח, לא יכלו לצפות שכאשר האוכלוסייה תגיע לגיל מסוים, זה כבר לא יהיה כלכלי לחברות הביטוח, ואם יש להן סעיף יציאה חד צדדי, הן ינצלו אותו?

אורלי לוי אבקסיס: לא צריך להיות גאון גדול וגם לא צריך להיות איש מקצוע גדול.

אורלי לוי אבקסיס: אבל אנחנו מגיעים לוועדות ואנחנו שואלים את השאלות האלו ואנחנו נעזרים בגורמי המקצוע ויש לנו צוות משפטי נהדר בוועדה.

אורלי לוי אבקסיס: לא פעם שגית ואני העלינו שאלות והם ביקשו זמן כדי ללכת, לבדוק ולראות.

אורלי לוי אבקסיס: זאת אומרת, ללא השאלות שלנו, המהלכים יוצאים מעוותים ואחרי שנים אנחנו נדרשים לבוא ולתת דין וחשבון.

אורלי לוי אבקסיס: אבל עזבו את הדין והחשבון שאנחנו צריכים לתת.

אורלי לוי אבקסיס: אנשים משלמים מחיר יום יומי.

אורלי לוי אבקסיס: הם מפסידים כסף, הם מפסידים זכויות, הם מפסידים שיפוי ולפעמים זה חורץ גורלות.

אורלי לוי אבקסיס: כאשר מדובר באוכלוסייה חלשה, אם אנחנו לא נשמור על האינטרסים שלה, לא יהיה מי שישמור עליה.

אורלי לוי אבקסיס: האוכלוסייה הזאת לא מסתובבת עם עורכי דין צמודים או עם יועצי מס או עם יועצי ביטוח.

אורלי לוי אבקסיס: דווקא האוכלוסייה המוחלשת במדינה היא חסרת הגנה ואם אנחנו לא נדאג שהדברים האלון יהיו כאן על שולחן הוועדה עם השאלות הרלוונטיות ועם הדרישה לתשובות, אנחנו בעצם מפקירים אותם ולא עושים את עבודתנו.

אורלי לוי אבקסיס: לכן אני חושבת שזאת בושה וחרפה שהוועדה הזאת, לא רק שהיא לא מקבלת את התשובות אלא גם לא מגיעים לכאן הגורמים הרלוונטיים כדי לשכנע אותנו חברי הכנסת.

יצחק וקנין: תודה.

יצחק וקנין: חבר הכנסת מיקי זוהר.

מכלוף מיקי זוהר: חברים, אני ביקשתי ליזום את הדיון הזה ופניתי למספר חברי כנסת, במיוחד מוועדת הכספים, ליזום את הדיון הזה בגלל שהרגשתי שאני כחבר ועדת הכספים, כמי שנבחר על ידי הציבור לייצג את האינטרסים שלו, הפכתי להיות מיותר.

מכלוף מיקי זוהר: הווה אומר, יש רגולטור מסוים, שבמקרה הזה היא המפקחת דורית סלינגר שיושבת כאן בחדר, ובעיניה אני מיותר ובעיניה אני לא רלוונטי.

מכלוף מיקי זוהר: זאת אומרת, היא עושה את דרכה כפי שהיא מאמינה בה, על פיה יישק דבר ואנחנו בעצם אוויר.

מכלוף מיקי זוהר: דורית סלינגר, אני רוצה לומר לך שיש לנו שר אוצר מהחברתיים ביותר שהיו למדינת ישראל בשנים האחרונות, אולי שר האוצר החברתי ביותר שהיה אי פעם.

מכלוף מיקי זוהר: מסתבר שהאידיאולוגיה שלו והרצון שלו ליישם את החברתיות הזאת בכך שהוא רוצה להיטיב עם האוכלוסייה החלשה, פשוט לא מתבצעת הלכה למעשה כי את הולכת על פי דרך מסוימת שאת חושבת שהיא הדרך הנכונה מבלי להקשיב לרחשי לב העם.

מכלוף מיקי זוהר: לשבת במגדל השן היכן שהוא בתל אביב, ואני אפילו לא יודע היכן המשרד שלך ומעולם לא ביקרתי בו.

<דורית סלינגר: הוא בירושלים.

מכלוף מיקי זוהר: על אחת כמה וכמה כי בתל אביב יש מצב שהרבה יותר מנותקים.

מכלוף מיקי זוהר: אם כן, לשבת בירושלים ולחשוב שאת יודעת הכול מבלי להקשיב לאנשים, מבלי לקיים דיונים מעמיקים בכל סוגיה.

מכלוף מיקי זוהר: אין לי מושג מהיכן אתה מביאה את האינפורמציה אבל תכף נדבר על התוצאות ונראה האם העשייה שלך עד עכשיו באמת היטיבה עם האוכלוסייה החלשה.

מכלוף מיקי זוהר: בעיניך סוכן הביטוח הוא דבר מיותר.

מכלוף מיקי זוהר: את זה הבנו.

מכלוף מיקי זוהר: אני שואל אותך שאלה.

מכלוף מיקי זוהר: כאשר אותו מבוטח מגיע למצב שהוא רוצה לתבוע את חברת הביטוח, כשהוא נפצע בתאונה או משהו כזה, את סומכת על חברת הביטוח שתגן עליו?

מכלוף מיקי זוהר: את יכולה לעמוד לצדו ברגעי האמת?

מכלוף מיקי זוהר: או סוכן האמת יכול לעמוד לצדו ברגעי האמת?

מכלוף מיקי זוהר: אני לא בא להיות חסיד של סוכני הביטוח או להגן עליהם כאן ולומר שכולם מושלמים, אבל מי יגן על האזרח החלש?

מכלוף מיקי זוהר: מי יגן על זה שלא יודע לעתים לקרוא פוליסה ולהבין מה הזכויות שלו?

מכלוף מיקי זוהר: לא חברות הביטוח, ואני לא מאמין שגם לך, יהיה הזמן לעשות זאת.

מכלוף מיקי זוהר: בסופו של דבר מה שקורה כאן כרגע מבחינת ההתנהלות שלך דורית, זה זלזול באינטליגנציה של האזרחים שלנו וזה זלזול בנו, תרתי משמע.

מכלוף מיקי זוהר: אם תדעי לצאת מהחדר הזה תוך כדי שאת מקבלת את הביקורת, אני חושב שתהיי מפקחת יותר טובה, ואם לא, אני חושב שתפקידך לא יהיה פשוט בהמשך כי הדרך בה את מתנהלת בסופו של דבר עושה נזק לכולנו, לא רק לאזרחים אלא גם לנו הנבחרים כי בסוף מי שנותן את הדין וחשבון, אלה אנחנו הנבחרים.

מכלוף מיקי זוהר: אנחנו צריכים להיבחר בפעם הבאה ולא את למרות שאנילא יודע ואולי את כל מתכננת להיבחר.

מיכל בירן: זה הטיעון שלה מהכיוון השני.

מכלוף מיקי זוהר: יכול להיות שיש לה יומרות להיבחר אבל אני לא נכנס לזה.

מכלוף מיקי זוהר: זאת זכותך, זאת מהותה של דמוקרטיה, אדם יכול להגיש את מועמדותו אבל אין בעיה, אנחנו כאן יודעים לעשות את העבודה הפוליטית ואת מוזמנת.

מכלוף מיקי זוהר: כל עוד את נמצאת בצד שאת מייצגת את המדיניות של הציבור כפקידה בכירה באוצר, ראוי שנקבל את הכבוד המינימלי ממך.

יצחק וקנין: אם אפשר לסכם כדי שנתקדם.

יצחק וקנין: נשמע אתכם אבל בסוף לא נשמע את המפקחת ואז לא עשינו כלום.

מכלוף מיקי זוהר: כמה משפטים קצרים ואני מסיים.

מכלוף מיקי זוהר: מאות חוזרים שהמפקחת מוציאה יוצרים רגולציה בלתי מתקבלת על הדעת שבסופו של דבר, מי משלם על הרגולציה הזאת?

מכלוף מיקי זוהר: האזרחים, במיוחד החלשים שבהם.

מכלוף מיקי זוהר: אגב, זה בניגוד למדיניות ראש הממשלה ושר האוצר שרוצים להפחית רגולציה.

מכלוף מיקי זוהר: בסופו של דבר היו רפורמות, נגיד רפורמת הבריאות שכרגע נעשתה ללא פיקוח, לפחות שלנו, והיא מתחילה לתת את אותותיה ככישלון.

מכלוף מיקי זוהר: יש כאוס מוחלט בממשק המעסיקים בנושא המסלקה שפשוט לא מתפקדת.

מכלוף מיקי זוהר: מיליארדים לא הועברו לחשבונות העובדים.

מכלוף מיקי זוהר: עובדים רוצים לעזוב את מקום העבודה ולקבל את כספם אבל הם לא יכולים לקבל אותו.

מכלוף מיקי זוהר: נושא של סוכן מתפעל, שוב זה כמובן הוצא בחוזר כמו שיצאו עשרות חוזרים, הוכיח את עצמו עד עכשיו ככישלון.

מכלוף מיקי זוהר: המעסיקים מחפשים את הכי זול ומי משלם על זה?

מכלוף מיקי זוהר: העובדים החלשים.

מכלוף מיקי זוהר: דוח פרודוקציה לא מיושם, הסוכנים מקבלים את הדוח באיחור אם בכלל וזה גורם לפגיעה במבוטחים ויש בג"ץ בנושא.

מכלוף מיקי זוהר: סרבול וסרבול וסרבול, ומי משלם עליו?

מכלוף מיקי זוהר: המבוטחים, האזרחים החלשים, אלו שפחות מבינים.

מכלוף מיקי זוהר: עכשיו אנחנו עוברים לתכנית ברירת המחדל.

מכלוף מיקי זוהר: אני לא אומר שתכנית ברירת המחדל היא לא דבר טוב.

מכלוף מיקי זוהר: לא תשמעי אותי אומר את זה.

מכלוף מיקי זוהר: יכול להיות שזה דבר חיובי.

מכלוף מיקי זוהר: מה היה חטאנו אורלי?

מכלוף מיקי זוהר: ביקשנו שזה יבוא אלינו לוועדה לדיון, שזה ייעשה באמצעות רפורמה של השר, ואז חלילה אולי השר כחלון ייקח את הקרדיט?

מכלוף מיקי זוהר: אנחנו רוצים שהשר כחלון, שר אוצר חברתי, יבוא וייקח קרדיט, רוצים לפרגן לו, שיעשה הוא רפורמה, למה דורית סלינגר תעשה את זה בחוזר?

<דורית סלינגר: אני מצטערת, אני חייבת לתת את הכבוד לחברי הכנסת, אני מכבדת, אבל אתה כאן עושה הפרדה בין המפקחת לבין משרד האוצר?

מכלוף מיקי זוהר: כן.

<דורית סלינגר: ואין לך שום בסיס לזה.

מכלוף מיקי זוהר: יש הפרדה.

מכלוף מיקי זוהר: הכול זה דורית סלינגר.

מיכל בירן: מיקי, אל תהפוך את זה להיות קרב ביבים.

מכלוף מיקי זוהר: אני אשתדל שלא.

מכלוף מיקי זוהר: הכול זה דורית סלינגר.

מכלוף מיקי זוהר: הכול.

מכלוף מיקי זוהר: כל יומיים בעיתון זה דורית סלינגר.

<דורית סלינגר: אין שחר למה שהוא אומר.

מכלוף מיקי זוהר: במדינת ישראל יש שר אוצר והוא צריך לגזור את הקרדיט ולא אף אחד אחר.

<דורית סלינגר: אתה לא יכול לדבר ככה.

מכלוף מיקי זוהר: אני אומר את מה שאני חושב.

<דורית סלינגר: אבל אתה מדבר על דברים לא נכונים.

מכלוף מיקי זוהר: אני לא מסתיר את מה שאני חושב.

<דורית סלינגר: לפחות תדייק.

יצחק וקנין: הוא יסיים ואת תדברי כמה שאת רוצה.

יצחק וקנין: אני לא אתן שיפריעו לך.

זהבה גלאון: חבר הכנסת זוהר, אתה לא מדבר.

זהבה גלאון: קוראים לזה השתלחות.

זהבה גלאון: תדבר.

זהבה גלאון: בבקשה, תדבר, אל תשתלח.

מכלוף מיקי זוהר: קוראים לזה השתלחות?

זהבה גלאון: כן.

זהבה גלאון: קוראים לזה השתלחות.

זהבה גלאון: אני אתך בדיון הזה גם לגופו של עניין.

זהבה גלאון: דבר לגופו של עניין.

נורית קורן: אני רוצה לומר לך שזה לא רק בוועדת כספים.

זהבה גלאון: באמת.

זהבה גלאון: שלום.

יצחק וקנין: אני לא אאפשר את זה.

מכלוף מיקי זוהר: אני אסיים את דבריי.

יצחק וקנין: תסיים.

מכלוף מיקי זוהר: אני מסיים ואומר שההצלחה של האגף ושל הממונה על הביטוח היא הצלחה של הציבור והיא הצלחה של שר האוצר שצריך להיבחר בפעם הבאה.

מכלוף מיקי זוהר: אני מבקש ממך פעם נוספת, כמרכז הקואליציה בוועדת הכספים, כבדי את הוועדה, כבדי את נבחרי העם, כשיש דברים מהותיים אנחנו רוצים שהם יגיעו לשולחן הזה ולדון בהם.

מכלוף מיקי זוהר: אם תעשי את זה, אנחנו מתחייבים – ואני אישית מתחייב – לכבד אותך בחזרה.

יצחק וקנין: תודה לחבר הכנסת זוהר.

יצחק וקנין: חברת הכנסת זהבה גלאון שהיא אחת ממציעות הדיון המהיר הזה.

זהבה גלאון: תודה רבה אדוני.

זהבה גלאון: אני מתנצלת על שלא הייתי בתחילת הדיון ותכף אני צריכה לצאת לדיון אחר, אבל אני רוצה להעיר כמה הערות.

זהבה גלאון: אני הצטרפתי ליוזמה לקיים את הדיון החשוב הזה שיזם חבר הכנסת מיקי מכלוף זוהר.

זהבה גלאון: קודם כל, אני תומכת בהקמת הקרן.

זהבה גלאון: אני חושבת שהתהליך צריך להיעשות בחקיקה.

זהבה גלאון: זה מה שצריך להיות.

זהבה גלאון: בזמנו דיברו על זה, רצו להביא את זה ברפורמה בחוק ההסדרים וזה הוצא ברגע האחרון.

אורלי לוי אבקסיס: אמרו שזה יותר מדי חשוב מכדי להיות בחקיקה מהירה.

מיכל בירן: שלוש שנים.

זהבה גלאון: נכון.

זהבה גלאון: אני מגיעה לזה.

זהבה גלאון: אני לא שוכחת, אני רוצה לפרגן לך בהזדמנות חגיגית זו, אבל אני רוצה להגיד שזה לא הנושא הראשי שלי.

זהבה גלאון: יש כאן חברי כנסת שעוסקים בזה באופן יותר משמעותי אבל אני זוכרת שבדיון שהיה בוועדת הכספים בזמנו זה הוצא מחוק ההסדרים ואני אומרת את זה גם עכשיו לגופו של עניין שאני מאוד מודאגת – לא כל כך דיברו לגופו של עניין – שהמצב היום הוא שבמקומות עבודה, מקומות חזקים שהעובדים מאוגדים, המעסיקים מתמקחים עם קרנות הפנסיה ואתם יודעים את זה, ומשיגים להם תנאים טובים.

זהבה גלאון: דווקא העובדים המוחלשים והלא מאורגנים – וניסו לעשות את זה ביוזמות חקיקה שונות שגם חברת הכנסת בירן הייתה שותפה להן – לא.

זהבה גלאון: אחרי שאמרתי את זה, דווקא בגלל שאני תומכת ברפורמה הזאת, אני חושבת שצריך לתת את הכוח לכנסת.

זהבה גלאון: הדבר הזה צריך להיעשות בצורה מסודרת דרך ועדת הכספים.

זהבה גלאון: זה צריך לבוא לחקיקה ויש כאן הרבה מאוד גורמים חזקים שמתנגדים לחקיקה הזאת.

זהבה גלאון: ראינו מה היה אתמול לגבי שכר הבכירים, איזה גורמים חזקים הפעילו לחצים וגם בעניין הזה יש גורמים חזקים שמתנגדים לחקיקה הזאת.

זהבה גלאון: למה זה צריך להיות בחקיקה, ואני אומרת את זה בהרבה הערכה לדורית.

זהבה גלאון: מחר יבוא מפקח אחר או מפקחת אחרת, אם זה לא יבוא בחקיקה – יכול להיות שתכף תבארי ותסברי את האוזן שזה יבוא בחקיקה – ואני יכולה להעלות על דעתי מפקח קודם שהיה, והוא יפרק את הקרן כי האינטרסים שלו הם לאו דווקא הגנת העובדים המוחלשים ואני לא רוצה לנקוב בשמות.

זהבה גלאון: אחרי שאמרתי את זה, ידידי הטוב, אתה יודע שאני מתכוונת לזה - - -

מכלוף מיקי זוהר: הפכתי לידיד?

מכלוף מיקי זוהר: חשבתי שאני חבר.

זהבה גלאון: אתה חבר.

זהבה גלאון: לך על זה.

זהבה גלאון: פשוט לא רציתי לפגוע לך בפריימריס.

זהבה גלאון: חברי הטוב.

זהבה גלאון: באמת חברי הטוב, וזה לא אומר שאין לנו ביקורת, ואכן יש לנו ביקורת כזו או אחרת על התנהלות, אבל לא עולה על דעתי שהמפקחת עושה מהלך שהוא בניגוד לעמדת שר האוצר או שהיא לא מתואמת עם שר האוצר כשהיא באה לוועדה.

זהבה גלאון: אני רוצה להעיר הערה יותר כללית.

מכלוף מיקי זוהר: לא אמרתי את זה.

זהבה גלאון: אמרת את זה.

מכלוף מיקי זוהר: לא אמרתי.

זהבה גלאון: אז לא אמרת.

מכלוף מיקי זוהר: את רוצה שאני אחזור שוב על הדברים?

זהבה גלאון: לא.

זהבה גלאון: הספיק לי לשמוע פעם אחת.

זהבה גלאון: אני רוצה להעיר הערה ובזה אני מסיימת וזאת הערה שהיא יותר כללית והיא מטרידה אותי.

זהבה גלאון: כולנו אנשים פוליטיים ואם יש לנו ביקורת, ויש לנו שאיפות פוליטיות ואנחנו רוצים לעשות קריירה פוליטית, היא צריכה להיות מופנית למייצג הפוליטי.

זהבה גלאון: אם יש לנו מה להגיד, זה צריך להיות מופנה אליו.

זהבה גלאון: אנחנו שופכים את התינוק עם המים כשאנחנו משתלחים ברגולטורים ואנחנו לא מגינים על הפקידות הבכירה, גם אם יש לנו ביקורת.

אורלי לוי אבקסיס: אבל הם אפילו לא מגיעים להסביר את התכניות שלהם.

זהבה גלאון: חבריי, לכן הצטרפתי לדיון שלכם כי אני חושבת שהמהות כאן היא חשובה.

זהבה גלאון: ביקורת היא לגיטימית ואפשר גם לבקר ולשאול שאלות, אבל השתלחות זה רף אחר.

זהבה גלאון: בעניין הזה פניתי לחברי חבר הכנסת מיקי זוהר.

זהבה גלאון: לכן אני מציעה, גם לסדר להמשך.

זהבה גלאון: יש לנו כאן אינטרס.

זהבה גלאון: בסוף האינטרס המשותף שלנו הוא להגן על אותם עובדים שהם לא מאוגדים כדי שהם ישלמו פחות ויהיה מי שיתמקח עבורם ויהיה מי שידאג להם.

זהבה גלאון: לכן, בואו נשאיר את הדיון ברמת הדיון.

זהבה גלאון: בצדק שאלה חברת הכנסת לוי למה לא באו וכולי אבל אלה שאלות, השתלחות, אנחנו נעמוד באמת כחומה בצורה ונגן בגופנו, בכתפיי הדלות והקטנות.

יצחק וקנין: אני מציע לטובת הדיון הזה שהמפקחת תענה.

מיכל בירן: חשוב לי לומר משהו.

יצחק וקנין: כל אחד רוצה להשמיע אבל בסוף לא נשמע אותה.

יצחק וקנין: תנו לה לדבר ותשאלו אותה שאלות.

מיכל בירן: אני מבקשת דקה.

מיכל בירן: אני מתעסקת בזה יומם ולילה.

יצחק וקנין: הנה חזר היושב ראש גפני.

יצחק וקנין: (היו"ר משה גפני)

מיכל בירן: גפני, נרשמתי ראשונה וחשוב לי לומר משהו.

משה גפני: קודם דורית תדבר.

<דורית סלינגר: קודם כל אני אתחיל ואומר שאני מכבדת את ועדת הכספים ואת כל ועדות הכנסת למיניהן ואת יושבי ראש הוועדה.

<דורית סלינגר: אין מצב שאו אני או אנשים מטעמי לא הגיעו לדיון אליו זומנו.

<דורית סלינגר: אני נעדרתי משני דיונים, לגבי אחד הודעתי לטמיר וגם חבר הכנסת גפני היה מיודע על כך כי לא יכולתי להגיע, ולא הגעתי לדיון אתמול מסיבות משפחתיות והודעתי על כך.

משה גפני: כן.

משה גפני: זה נכון.

<דורית סלינגר: לא נעדרתי, בוודאי שלא מתוך זלזול בחברי הכנסת.

<דורית סלינגר: אתם חלק מהעבודה שלי.

<דורית סלינגר: אתם חלק משיתוף הפעולה.

<דורית סלינגר: אתם חלק מהבאת הדברים לידי ביטוי.

<דורית סלינגר: אם כן, אני לא מזלזלת וההיעדרות שלי נבעה באמת מסיבות אובייקטיביות שאני לא חושבת שאני צריכה לפרט אותן, אבל מי שצריך לדעת, יודע.

<דורית סלינגר: במקומי באו אנשים אחרים.

<דורית סלינגר: בא סגן בכיר מתחום הפנסיה ואנשים שעובדים אתו.

<דורית סלינגר: כלומר, היה כאן מענה מצד האגף.

<דורית סלינגר: למיטב ידיעתי בזמן שאני בתפקיד, לא קרה שהתבקשנו להביא נתונים ולא הבאנו אותם, אם קיימים בידינו.

<דורית סלינגר: אם לא קיימים בידינו, אין לי איך להביא אותם.

<דורית סלינגר: לפעמים שיפרנו את הדרישות שלנו לגבי שאלות שנשאלנו כאן

<דורית סלינגר: בפורום כדי להיות מסוגלים להביא חתכים שונים שאין לנו אותם והחוק לא מאפשר לנו לקבל אותם.

<דורית סלינגר: ביקשנו ושיפרנו את זה.

<דורית סלינגר: אני עובדת על פי דין.

<דורית סלינגר: זאת לא דורית סלינגר.

<דורית סלינגר: דורית סלינגר זה שם.

<דורית סלינגר: יש תפקיד והתפקיד הזה הוא ממונה על שוק ההון והביטוח בתוך משרד האוצר.

<דורית סלינגר: הוא לא מנותק ממשרד האוצר.

<דורית סלינגר: אני עובדת בתוך משרד האוצר בתיאום מלא עם משרד האוצר, עם הנהלת משרד האוצר והעומד בראש המשרד, שר האוצר.

<דורית סלינגר: חלק מהדברים הם בכלל תקנות של השר.

<דורית סלינגר: למשל, בריאות, תקנות של שר.

<דורית סלינגר: אני לא יכולה לחתום על דברים כאלה.

<דורית סלינגר: אלה תקנות שר האוצר.

<דורית סלינגר: לכן, אני עובדת על פי הדינים שנתנו את האפשרויות לכנסת, לוועדות הכנסת, לשר.

משה גפני: הוועדה ביקשה לעסוק בחוק.

משה גפני: את הוצאת את זה במזכר ולא הודעת לנו.

<דורית סלינגר: אני מדברת בכלל כי חבר הכנסת זוהר אמר שאפילו בריאות יצא ושר האוצר לא מיודע.

<דורית סלינגר: אני מיישמת את אסטרטגיית משרד האוצר ושר האוצר.

מכלוף מיקי זוהר: בעיתון היה כתוב דורית סלינגר.

<דורית סלינגר: תקרא עיתונות.

<דורית סלינגר: אין לי מה לומר לך.

<דורית סלינגר: אתה שולט על מה שכתוב בעיתון?

<דורית סלינגר: אני לא.

מכלוף מיקי זוהר: קראתי.

מכלוף מיקי זוהר: לא כתוב שם שר האוצר.

<דורית סלינגר: אז תפנה בבקשה לתקשורת ותשאל למה זה כך.

מכלוף מיקי זוהר: את צודקת.

מכלוף מיקי זוהר: הם שכחו לכתוב את שר האוצר.

דוד ביטן: אדם עושה את התפקיד.

מכלוף מיקי זוהר: יושב ראש הוועדה פנה אליך.

משה גפני: אני לא מסכים לדבר הזה.

משה גפני: אני אעצור את הדיון.

<דורית סלינגר: הודעות לעיתונות נעשות על ידי לשכת השר.

משה גפני: דורית, כל עוד אני כאן, אני היושב ראש.

משה גפני: מה שמטריד אותי, לפי דעתי מה שמטריד את החברים - שאת כן באת או לא באת, לא מטריד אותי, קיבלתי את התשובות שלך וזה בסדר ומותר לך לא לבוא אם יש לך בעיות ואני לא חושב שזה הנושא המרכזי.

איתן ברושי: יש לה סגן טוב.

משה גפני: אני לא נותן ציונים לאף אחד.

משה גפני: קיימנו כאן דיון ארוך מאוד.

משה גפני: נדמה לי שהיית שותפה לו.

משה גפני: ההחלטה כאן הייתה שאנחנו רוצים לעשות את זה בחקיקה.

<דורית סלינגר: לא הייתי.

משה גפני: לא משנה.

משה גפני: אמרת קודם ששלחת אנשים.

<דורית סלינגר: נכון.

<דורית סלינגר: היו אנשים.

משה גפני: זה בסדר גמור.

משה גפני: החלטנו לעשות את זה בחקיקה ולפתע אנחנו מתבשרים כולנו שזה נעשה בחוזר שלך.

משה גפני: אני לא יודע, יכול להיות שקיבלת הוראה מהשר, אין לי טענות.

משה גפני: אני רק שואל שאלה אחת.

משה גפני: יושבים כאן חברי כנסת, גם אני יושב בראש הוועדה, וביקשנו לעשות את זה בחקיקה מהסיבות שעלו בדיון.

משה גפני: למה לא אמרת לנו?

משה גפני: למה הוצאת חוזר מבלי להגיד לנו כדי שאולי נוכל לפנות לשר ולעצור את זה?

משה גפני: אנחנו סברנו שצריך לעשות את זה בחקיקה.

<דורית סלינגר: אני אתייחס.

<דורית סלינגר: אני מתנצלת מראש אבל אני חייבת בכל זאת להשלים את מה שאמרתי קודם.

<דורית סלינגר: הודעות לעיתונות יוצאות על ידי לשכת השר.

<דורית סלינגר: אנחנו לא מוציאים הודעות לעיתונות בצורה רשמית.

<דורית סלינגר: אין לי דובר משלי.

אורלי לוי אבקסיס: זה ממש לא הדיון.

<דורית סלינגר: רק כדי להבהיר, אנחנו לא מקימים קרן ברירת מחדל.

<דורית סלינגר: אין דבר כזה של הקמת קרן.

<דורית סלינגר: הדבר היחיד שאנחנו עושים, אנחנו משתמשים בסמכות שקיימת לבוא ולתת הוראות לברירת מחדל.

<דורית סלינגר: אין כאן קרן חדשה.

<דורית סלינגר: חבר הכנסת גפני, היה דיון והאמירות שהיו בדיון, דברים ששמעתי מהצוות שהיה כאן.

<דורית סלינגר: לא נאמר חקיקה אלא נאמר שאני מבקש שתדחו את הנושא הזה ויש את האסטרטגיה של משרד האוצר ושר האוצר שביקשה להתקדם ולעשות אימפלמנטציה של הנושא.

<דורית סלינגר: כך פעלתי.

<דורית סלינגר: אני יושבת בתוך משרד האוצר.

<דורית סלינגר: אני מכבדת את הוועדה, אני מוכנה לבוא ולהסביר מה המניעים, מה בחנו, איזה אלטרנטיבות בחנו, למה אלטרנטיבה הזאת ולא אלטרנטיבה אחרת, בשמחה רבה אפילו, אבל אני לא פעלתי שלא על פי הדינים שניתנים.

<דורית סלינגר: שוב, יש תחושה קצת לא נוחה כי אני גם שומעת שאומרים עוול לציבור, פגיעה בציבור.

משה גפני: אני לא שמעתי.

<דורית סלינגר: את זה שמעתי מתחילת הדיון.

אורן אסף חזן: יש דברים יותר חמורים.

<דורית סלינגר: אני יודעת מה מניע אותי ומה מניע אותי לפעול וזה בטח לא להרע לציבור.

משה גפני: אני לא רוצה את הדיון הזה.

משה גפני: אנחנו לא דנים בזה עכשיו.

משה גפני: עם כל הכבוד, אני אעצור את הדיון.

משה גפני: כל הדברים מסביב, אני לא מסכים בשום פנים ואופן שיפגעו בעובדי ציבור בשום אופן ובשום צורה.

משה גפני: מעליך יש שר, אני לא יודע מה יחליטו בוועדה של אלי כהן אבל עד היום מעליך יש שר והשר הוא הכתובת.

משה גפני: התקיים דיון על העניין הזה.

משה גפני: אומרים לך עיתונים, אבל אני לא שותף לאמירות האלה.

משה גפני: אני מכבד אותך.

משה גפני: אני חושב שלא צריך לפגוע בעובד ציבור בכיר, וגם בעובד זוטר, מעליו יש שר ויש דרג נבחר.

משה גפני: אני מבין שאת הוצאת חוזר שתחילתו ב-1 באפריל.

משה גפני: אני מבקש ממך לעצור את התחילה, תבואי לקיים כאן דיון.

אורן אסף חזן: הרב גפני, השיח הוא הרבה יותר עמוק ויותר רחב מזה.

אורן אסף חזן: בוא ניצמד למהות.

אורן אסף חזן: יש כאן גישה מזלזלת בוועדה.

יצחק וקנין: הראשונה שנרשמה לדיבור היא נורית.

נורית קורן: אני מבקשת להתייחס כי אני צריכה ללכת להצביע.

נורית קורן: (היו"ר יצחק וקנין)

יצחק וקנין: הראשונה שנרשמה היא חברת הכנסת נורית קורן, אחריה חברת הכנסת מיכל בירן, אחריה חבר הכנסת איציק שמולי, אחריו חבר הכנסת יואב קיש ואחריו חבר הכנסת אורן חזן.

יצחק וקנין: אנחנ ו נלך לפי הסדר הזה.

יצחק וקנין: אני מבקש לא בהשתלחות אישית.

יצחק וקנין: תגידו דברים עקרוניים.

נורית קורן: אני חייבת לשים את הדברים על השולחן.

נורית קורן: חבל שהרב גפני יצא כי אני פניתי אליו באמצע חודש ינואר, לפני שנכנסה לתוקף הרפורמה בבריאות הנפש.

נורית קורן: נכון שאני מדברת על משהו אחר של ועדת הכספים, אבל אני חייבת לשים את זה כאן על השולחן.

נורית קורן: דיברתי עם הרב גפני ופניתי גם למנהל הוועדה ושמעתי על הרפורמה בביטוחי בריאות.

נורית קורן: כאשר אני הבנתי שהביטוחים האלה הולכים לפגוע בציבור, שלחתי לגברת סלינגר מכתב אבל לא נעניתי.

נורית קורן: כמו שאמרה חברת הכנסת אורלי לוי, אנחנו רוצים נתונים כדי לעזור לציבור.

נורית קורן: אנחנו רוצים את הנתונים כדי לעבוד.

נורית קורן: מה שקורה זה שמכשילים אותנו, לא נותנים לנו את הדברים שאנחנו צריכים והכי גרוע, לא מגיעים לדיון, שולחים מישהו אחר, עונים לך יום קודם כדי שלא תוכל להתכונן לשום דבר.

נורית קורן: כשבאים כבר לדיון בוועדת העבודה והרווחה, מספרים לך מה הכשלים של השוק אבל מה הפתרונות לא אומרים לך.

נורית קורן: עלינו על כמה כשלים, גם חבר הכנסת איציק שמולי, הצבענו על כל מיני כשלים ואין להם פתרונות.

נורית קורן: לצערי הרב בשבוע שעבר היה דיון על כתבי השירות שהולך לפגוע באנשים עם מוגבלות ואני לא אתן יד לפגוע באנשים עם מוגבלות כי אני יושבת ראש השדולה לאנשים עם מוגבלות.

נורית קורן: אני לא אתן יד לזה.

נורית קורן: יש כאן הרבה הפסד של כסף ועובדים על הציבור ואנשים מבוגרים ייפגעו.

נורית קורן: אני רוצה לומר לך שהדבר החמור ביותר זה לצאת לעיתונות ולהגיד שחברי הכנסת – ואני בראשם – לוביסטים של סוכני הביטוח.

נורית קורן: סליחה גברת סלינגר, אני לוביסטית של הציבור.

נורית קורן: אני נבחרתי על ידי הציבור.

נורית קורן: אם את רוצה לדעת, אם לא היו סוכני ביטוח, הרבה אנשים לא היו מקבלים ביטוחים.

נורית קורן: היה עוד איזה דיון בנושא של ביטוח, שמבטחים את הילדים שלנו, את התלמידים, בבתי הספר עד גיל 18 אבל כשקורה אירוע מוות, את יודעת מה אמרו לנו?

נורית קורן: שזה צפוי ולכן חברות הביטוח לא משלמות.

נורית קורן: במקרה של שירה בנקי או המקרה של הבחור מרחובות.

נורית קורן: הוא היה בפעילות עבריינית.

נורית קורן: אני רוצה לומר לך שאני מאוד מצטערת, צר לי שאני פונה אליך כך, אבל כנראה שאת הלוביסטית של חברות הביטוח ולא אני.

מיכל בירן: הגזמת, נורית.

מיכל בירן: (היו"ר משה גפני)

נורית קורן: היה צריך לפקח על הדברים האלה וזה לא בסדר.

נורית קורן: אני רוצה לומר לך שאני בושה ונכלמת שאלה הם הפקידים שלנו.

נורית קורן: נבחרי הציבור מזמינים אותם לא כדי לבזבז את זמנם אלא כדי להועיל לציבור ואלה התשובות שאנחנו מקבלים מאגף שוק ההון.

מיכל בירן: התאפקתי הרבה.

מיכל בירן: אני לא הצטרפתי לדיון הזה ולא בטעות.

מיכל בירן: אני לא אוהבת את הדיונים הפרסונליים האלה.

מיכל בירן: אני לא חושבת שזה עיקר הדיון.

מיכל בירן: אבל יש כאן עניינים עקרוניים.

מיכל בירן: דורית, אני לא מפקפקת בכוונות שלך.

מיכל בירן: אני חושבת שאת גם מאוד פעלתנית.

מיכל בירן: אין לי ספק שטובת הציבור עומדת לנגד עיניך.

מיכל בירן: האמירה שהיא לוביסטית של חברות הביטוח איננה במקומה, נורית, ואין שום דבר שהיא עשתה מאז היא נבחרה לקדנציה - - -

נורית קורן: שהיא לא תקרא לי לוביסטית של סוכני הביטוח.

מיכל בירן: אבל השיטה שלכם לא טובה.

מיכל בירן: מה שהיה כאן עם תיקון 12, וזה רלוונטי לעניין, אתם מביאים משהו לא מבושל, אתם לא חושבים על כל המשמעויות שלו, מביאים אותו מהר מהר ומבקשים מגפני שזה יהיה מהר מהר ואז למשל, מה שהיה בתיקון 12, רק שתבינו, אנחנו חשבנו שאנחנו מצביעים על דבר הכי אישי, שאם אני באה למקום עבודה חדש, שלא יתנו באיזה מוצר אני לוקחת וכמה המעסיק מפריש.

מיכל בירן: הכי פרסונלי בין עובד והמעסיק שלו.

מיכל בירן: גילינו רק עם התחולה של זה שזה בעצם הופך את כל ההסכמים הקיבוציים במשק ללא חוקיים.

מיכל בירן: אני מצטערת, זה דבר שהוא מידע בסיסי שאנחנו כחברי ועדת הכספים צריכים לדעת אותו.

מיכל בירן: בסוף המעסיקים וההסתדרות פתרו את הפלונטר שלכם ורתמו את זה לטובה בהעלאת ההפרשות.

מיכל בירן: עכשיו הביאו לנו סעיף שמבקש לבטל את זה אבל זה נגרם בגלל הזריזות שלכם ובגלל החיפזון שלכם ובזה שלא סגרתם דברים עד הסוף.

מיכל בירן: ברירת מחדל.

מיכל בירן: אני הגשתי את הצעת החוק של קרן ברירת מחדל ממלכתית ביום שנבחרתי לכנסת עם עמר בר-לב ואחרים.

מיכל בירן: כשאת מעבירה אותה בחוזר, יש לזה השלכות.

מיכל בירן: את לא מאפשרת לנו להגן על הציבור ולהגן על האינטרס הציבורי כפי שנבחרנו לעשות.

מיכל בירן: אני ניצלתי את הכלים שהיו לי.

מיכל בירן: שלחתי לך מכתב יחד עם עמר בר-לב והעלינו את כל הבעיות שהיו בהצעה הזאת, ואני, עם הבעיות, שמחה שיזמתם אותה גם בצורתה הבלתי מושלמת.

מיכל בירן: אני חושבת שקרן ברירת המחדל היא דבר חשוב וקריטי, אבל למשל, דבר שגילינו והוא שדמי הניהול מובטחים רק לחמש שנים ועכשיו שיניתם לעשר שנים, אבל זאת בדיוק התועלת שלנו כחברי כנסת לנסות ולהבטיח את האינטרס הציבורי.

מיכל בירן: דורית, כששברו אותך כאן על דברים של כוחות חזקים, אלה לא היינו אנחנו.

מיכל בירן: למשל, בהוצאות הישירות שאת באת ביוזמה הכי נכונה והכי ברוכה לחתוך את זה ולהגביל את זה, הלוביסטים לא היו חברי הכנסת.

מיכל בירן: מי ששבר אותך בסופו של דבר היו כוחות מאחורי הקלעים שבכלל לא קשורים לחברי הכנסת.

מיכל בירן: מיקי, המניפסטים, גם שלך וגם של נורית על סוכני הביטוח, אתם יודעים חברים יקרים שעם כל הכבוד האינטרס הראשון הוא האינטרס של הציבור.

מיכל בירן: האינטרס הראשון שלנו הוא האינטרס של הציבור.

מיכל בירן: לא מעניין אותי אם יש קרנות שהתרגלו כך או התרגלו אחרת או סוכני ביטוח כאלה ואחרים, האינטרס שלנו הוא לדאוג לציבור.

מיכל בירן: היום יש מצב בו החלשים ביותר משלמים דמי ניהול מופקעים אבל כדי שנוכל להגן על האינטרס הציבורי זה צריך להיות כאן.

מיכל בירן: עם כל הכבוד, התזה הזאת של דיקטטור נאור או שליט נאור שעושה את זה שלא דרכנו, זה לא מוכיח את עצמו.

מכלוף מיקי זוהר: אל תעשי את זה פרסונלי.

מכלוף מיקי זוהר: שזה לא יהיה פרסונלי.

מיכל בירן: שליט נאור הוא מושג פילוסופי.

מכלוף מיקי זוהר: העיקר שזה לא יהיה פרסונלי.

מכלוף מיקי זוהר: אנחנו לא רוצים דברים פרסונליים.

מיכל בירן: אני חושבת שזה פשוט לא מוכיח את עצמו.

מיכל בירן: מכל מה שאני רואה ומה שמכירים חבריי חברי הכנסת, כשעושים את זה בדיאלוג עם כולם, עם כל הגופים, ומביאים את זה מבושל לכאן, התוצר יוצא יותר טוב.

מיכל בירן: תודה.

משה גפני: תודה רבה.

משה גפני: אני רוצה להגיד לחברי הוועדה.

משה גפני: ראשית, דורית סלינגר צריכה להרגיש את האפשרות לבוא לוועדת הכספים כשהיא מרגישה בבית והיא יכולה לדבר.

אורן אסף חזן: גפני, אל תתבלבל.

משה גפני: אני רק מספר לכם את העובדות.

משה גפני: העובדות הן שכתוצאה מזה, הלכה הממשלה ויזמה חוק שתוקם רשות לשוק ההון.

משה גפני: אגף שוק ההון במשרד האוצר הולך להתבטל.

משה גפני: כשידעו שוועדת הכספים יש לה הרבה מה לומר בעניין הזה, הרי אתם מדברים כל הזמן, אמרו דבר מאוד פשוט: מוציאים את זה מוועדת הכספים ואת הרשות שמים בוועדה של אלי כהן.

משה גפני: אתם יכולים לדבר גבוהה גבוהה עד מחר בלילה, אבל מתחת לרגליים שלכם הוציאו את דורית סלינגר, במקרה זה זאת היא אבל זה יכול להיות מנהל אחר.

<דורית סלינגר: בעוד שנתיים אני פורשת ואולי גם לצמיתות.

משה גפני: אני רוצה שתמשיכי.

משה גפני: אולי אתך לא יהיו בעיות עם החוק הזה כי את לא כל כך אוהבת אותו.

משה גפני: אז מה שאתם עושים, אתם, הליכוד, לוקחים את החוק הזה ומעבירים אותו לאלי כהן, שם זה יעבור חלק.

מכלוף מיקי זוהר: איזה יעבור?

מכלוף מיקי זוהר: אנחנו שם.

משה גפני: ראיתי.

מכלוף מיקי זוהר: גם ברשות החשמל עשינו את זה.

מכלוף מיקי זוהר: גם ברשות החשמל עצרנו את זה.

דוד ביטן: אין לך מה לדאוג.

משה גפני: אני לא דואג.

משה גפני: אני בקדנציה הזאת מודאג מאוד מהמציאות הזאת שהורסים את כל תקנון הכנסת.

משה גפני: כאשר יש ביקורת בוועדה, במקום לבוא ולהתמודד עם הביקורת, הולכים לוועדה אחרת.

דוד ביטן: אני מבין שזה היה מכוון אלי.

משה גפני: לא.

דוד ביטן: כפי שאמרתי לך, אנחנו שם ואנחנו גם נדאג שיהיה פיקוח של ועדת הכספים למרות שהוקמה רשות.

מכלוף מיקי זוהר: בדיוק.

דוד ביטן: את זה אני מבטיח לך באופן אישי וזה יקרה.

דוד ביטן: הנוהל הזה שכל רגולטור עושה לעצמו רשות, עלי הוא לא מקובל.

דוד ביטן: נתייחס לזה בהצעת החוק עצמה.

דוד ביטן: אני רוצה דבר אחד להבהיר.

דוד ביטן: קודם כל, אתם, משרד האוצר וגם האגף, חשבו שצריך לעשות את זה בהליך חקיקה וזה היה חלק מחוק ההסדרים הראשוני.

דוד ביטן: הייתה הצעת חוק בעניין הזה ואנחנו, אני ויושב ראש הכנסת והיועץ המשפטי של הכנסת, הוצאנו את זה מחוק ההסדרים, וכשהוא הונח, הוא הונח בלי הנושא הזה.

דוד ביטן: מה עשיתם.

דוד ביטן: אתם רואים שהכנסת רוצה שההליך הזה יהיה בחקיקה מסודרת ולא בחקיקה מהירה.

מיכל בירן: שזה גם הייעוץ המשפטי שקיבלנו מהייעוץ המשפטי של הוועדה.

דוד ביטן: מה עשיתם?

דוד ביטן: עשיתם את זה בצורה של נוהל.

דוד ביטן: זאת אומרת, זה כבר מוגזם.

דוד ביטן: אם גם אתם סברתם שצריך לעשות את זה בחוק, תביאו את החוק.

דוד ביטן: אתם לא יכולים שבגלל שהוצאתי את זה מחוק ההסדרים ורציתי שזה יהיה בצורה מסודרת, להוציא נוהל.

דוד ביטן: עלי זה לא מקובל.

דוד ביטן: את אומרת שאת ממונה על שוק ההון אבל האדם עושה את התפקיד ולכן אנחנו מתייחסים למה שאת מביאה ומה שאת עושה.

דוד ביטן: אני לא יודע מה אמרו, אבל אני מדבר באופן כללי ולא על דורית סלינגר באופן אישי.

מיכל בירן: זו הייתה גם חוות הדעת המשפטית של שגית, שראוי שזה יהיה בחקיקה.

דוד ביטן: אני מציע לך לקבל את מה שהיא אומרת.

דוד ביטן: תראי איך פוגעים בי ואני שותק.

דוד ביטן: אתמול הוא העביר את הרשות לאלי כהן והוא אומר שהוא לא פוגע בי.

דוד ביטן: אתה הסכמת.

דוד ביטן: כשאתה כועס, אתה אומר שאתה לא רוצה כלום, ומכיוון שאתה לא רוצה כלום, זה מה שקרה.

איציק שמולי: תודה רבה אדוני היושב ראש.

איציק שמולי: אני חושב שבשנה וחצי האחרונות היו לי לא מעט היתקלויות עם האגף, הכול על רקע ענייני ומקצועי בעיקר בתחומים של ביטוחי סיעוד וביטוחי בריאות.

איציק שמולי: אני רוצה להגיד לכם שהדפוס הזה שאתם מדברים כאן על נושא כזה או נושא אחר, חוזר גם בוועדות אחרות.

איציק שמולי: ב-1 בפברואר נכנסה הרפורמה בביטוחי הבריאות לתוקף.

משה גפני: איציק, תתמקד.

איציק שמולי: בוועדה הזו כנראה מפרשים את הנחמדות שלי בצורה לא טובה.

איציק שמולי: תן לי שתי דקות לדבר רצוף.

איציק שמולי: ישבו שורה של חברי כנסת מכל הסיעות, מאוסאמה סעדי ועד ליברמן, ואמרו דברי ביקורת קשים מאוד על הרפורמה.

איציק שמולי: במקרה הטוב שהיא תתקע והיא לא תצא לפועל, במקרה הרע שהיא גם מסוכנת, כי כאשר אתה מפקיד בידיים של חברות הביטוח אפשרות לייקר את הפוליסות בעשרים אחוזים כל שנתיים, לא צריך להיות גאון גדול כדי להבין מה הולם לקרות.

איציק שמולי: אבל מה הייתה הטרגדיה.

איציק שמולי: אנחנו התכנסנו ב-1 בפברואר בשעה 10:30 בבוקר והרפורמה נכנסה ב-1 בפברואר בחצות הלילה.

משה גפני: רפורמת הבריאות.

איציק שמולי: הרפורמה בביטוחי הבריאות הפרטיים.

איציק שמולי: אתם יודעים כמה אנשים מהציבור מחזיקים ביטוחי בריאות פרטיים?

איציק שמולי: ארבעים אחוזים במינימום.

איציק שמולי: זאת רפורמה דרמטית.

איציק שמולי: האם רפורמה כזאת לא צריכה לעבור בחקיקה?

איציק שמולי: עזבו כנסת, אבל היא לא צריכה לעבור במליאת הממשלה?

איציק שמולי: אם לא זה, מה כן צריך לעבור במליאת הממשלה?

איציק שמולי: זה פעם אחת בביטוחי הבריאות, ופעם שנייה בביטוחי הסיעוד.

איציק שמולי: ישב שר האוצר בחודש דצמבר ואמר שבתקופה שלו לא יזרקו את המבוטחים, את הקשישים הסיעודיים אבל מאז בממוצע כל חודש 3,000, 4,000.

איציק שמולי: במצטבר, בשלוש שנים, מאתיים אלף אנשים נזרקו כבר לרחוב.

איציק שמולי: למה כל זה קורה?

איציק שמולי: כי הכנסת לא מעורבת.

איציק שמולי: אני בטוח שדורית או כל מפקח אחר עושה את תפקידו כמו שהוא רואה לנכון אבל זה בלתי סביר בעליל שרפורמות בסדר גודל כזה לא מגיעות לשולחן הכנסת.

איציק שמולי: משפט אחרון.

איציק שמולי: מה ההנחה המובלעת בתוך הקמת הרשות?

איציק שמולי: מה זה חשוב אם זה יהיה פה או יהיה שם?

איציק שמולי: מה ההנחה המובלעת?

איציק שמולי: שהפוליטיקאים מפריעים.

איציק שמולי: שהפוליטיקאים רק יכולים להפריע.

משה גפני: לא הבנתי מה אתה אומר.

משה גפני: פה פוליטיקאים ושם פוליטיקאים.

איציק שמולי: לא.

איציק שמולי: אני אומר שכל התפיסה לקחת את האגף ולהעביר אותו לרשות עצמאית, הנחת העבודה שהפוליטיקאים מפריעים.

איציק שמולי: תסתכל על כל הדברים שהיו כאן – הרפורמה בביטוחי הבריאות הסיעודיים, הרפורמה בביטוחי הבריאות, מבחני הסיעוד, ילדים חולי סרטן – כל אלה רפורמות שהפוליטיקאים לא יצרו אותן בעצמם אלא הכול החלטות מקצועיות טהורות.

איציק שמולי: אני חושב שהכנסת בטמטומה הולכת ומאשרת את המהלך של הקמת הרשות וזה בזמן שהיא הייתה צריכה לעשות מהלך הפוך לגמרי.

איציק שמולי: הכנסת הייתה צריכה להגדיל את הפיקוח על הרגולטור ולא להפוך אותו לרשות עצמאית.

איציק שמולי: זה החטא הקדמון.

איציק שמולי: אפשר לשבת כאן ולהגיד שהכול באחריות שר האוצר, וזה נכון, אבל אנחנו יודעים איך הדברים עובדים.

איציק שמולי: אתה יודע כמה הכנסת לא בעניינים?

איציק שמולי: ואני לא אפרט כדי לא לפגוע בכבוד הכנסת.

איציק שמולי: אני הייתי צריך לעמוד בראשות ועדת משנה לענייני ביטוח, אבל הוועדה הזאת לא קמה ולא במקרה היא לא קמה.

איציק שמולי: היא לא קמה כי למישהו, גם בממשלה וגם לגורמים בתוך הכנסת, לא היה נעים שיהיה פיקוח פרלמנטרי על הרגולטור, על שוק הביטוח.

איציק שמולי: זאת האמת.

יואב קיש: אני לא בא לוועדה שלך לדבר הרבה.

משה גפני: כבוד הוא לי וכבוד לכולנו.

יואב קיש: הכבוד הוא שלי.

יואב קיש: אני באתי לכאן אחרי שהייתי בשעה 11:00 בדיון שהיה צריך להתחיל ונדחה על הקמת הרשות הפיננסית החדשה של ועדת הרפורמות, נושא עליו דיברת לפני רגע.

יואב קיש: ידעתי שהמפקחת כאן ולכן אמרתי שעד שהיא לא תסיים, הדיון שם לא יתחיל.

אלי כהן: נגמר.

יואב קיש: מה נגמר?

יואב קיש: אני רואה שאלי הגיע לכאן.

<קריאה: עובדים במקביל.

יואב קיש: זאת דוגמה למשהו לא תקין בעיני.

יואב קיש: אני אגיד לך מה אני חושב בעניין הזה.

יואב קיש: ראשית, לדבר העקרוני ואני לא מדבר על המפקחת באופן אישי.

יואב קיש: אני חושב, ובעניין הזה אני מצטרף לאיציק שמולי - - -

יצחק וקנין: כולנו מצטרפים אליו.

יואב קיש: שבנושא הרשות הפיננסית אנחנו בחקיקה בוועדה של אלי נקפיד על שני דברים מאוד חשובים.

יואב קיש: הרשות שתהיה עצמאית, הכול בסדר, אבל הממשלה תתווה את המדיניות לרשות, עם כל הכבוד, והרשות צריכה לבצע את מדיניות הממשלה, והדבר השני הוא שהפיקוח והבקרה יהיו של הכנסת, מן הסתם אצל ועדת הכספים כי אני לא בטוח, אלי, כמה זמן ועדת הרפורמות תפעל.

יואב קיש: ועדת הכספים תהיה הגוף המפקח והמבקר של הרשות ולא יהיה מצב שיהיה כאן רגולטור שיפעל על דעת עצמו, לעתים ללא התחשבות במדיניות ממשלה וללא התחשבות, כמו שראינו עכשיו, במהלכי בקרה וחקיקה בכנסת.

יואב קיש: את הדבר הזה אנחנו בהקמת החוק שיידון בוועדת הרפורמות, נדאג שהוא לא יהיה.

יואב קיש: תודה.

אורן אסף חזן: האמת היא שקצת לא נוח לי עם מה שקורה כאן.

אורן אסף חזן: מצד אחד הדיון אמור לעסוק בתחושה של חברי ועדת הכספים מההתעלמות הברוטלית של הגברת דורית סלינגר.

משה גפני: לא.

אורן אסף חזן: תשמע את החלק השני של הדברים.

משה גפני: דורית סלינגר היא עובדת ציבור.

משה גפני: לא נגיד לה התעלמות ברוטלית.

אורן אסף חזן: מצד שני, אנחנו כל היום אומרים כאן שאנחנו צריכים להוות דוגמה לציבור וקצת מרגיש לי לא בנוח לשבת כאן ולעשות לה שיימינג בפרצוף אבל אי אפשר להתעלם מהעובדה - - -

זהבה גלאון: מדבר המופת והדוגמה של הכנסת.

משה גפני: זהבה, את רוצה לפתוח דיון עכשיו?

זהבה גלאון: באמת, יש גבול.

אורן אסף חזן: יש לי פרי פס בוועדת האתיקה.

אורן אסף חזן: מה היא מטיפה לי? היא.

אורן אסף חזן: אל תפריעי.

אורן אסף חזן: אני יכולתי לשבת כאן ולתת עשרות דוגמאות לדברים - אני אומר בצורה בוטה וברורה – יש גם אחריות פלילית במקום שהיא נמצאת, דברים של הונאה היום בביטוחים שהם נותנים לזה גב.

אורן אסף חזן: כדוגמה, מה שדיברנו עליו בדיון על המשפחות לילדים חולי סרטן והביטוחים שמוכרים להם.

אורן אסף חזן: אבל זה לא הנושא.

אורן אסף חזן: הנושא הוא אחר.

אורן אסף חזן: לא יכול להיות מצב שדברים גדולים שאמורים לעבור בחקיקה, יעברו פעם אחר פעם בחוזרים.

אורן אסף חזן: לא יכול להיות מצב שאנחנו חברי הכנסת – פעם אחרונה שבדקתי, זאת הרשות המחוקקת והמפקחת – הופכים ללא רלוונטיים.

אורן אסף חזן: אולי צריך לעשות את זה הפוך.

אורן אסף חזן: אולי צריך שהעם יבחר את המפקחת, את אנשי המקצוע.

אורן אסף חזן: אני חושב שזה הדבר היחיד שהוא העיקר.

אורן אסף חזן: זה לא עניין פרסונלי מולה אלא זו בעיה מול כל משרדי הממשלה, מול כל הפקידים שחושבים שבגלל שהכנסת הולכת ובאה וחלק ממנה מתחלף, הם נמצאים בתפקיד שלהם ויכולים להתעלם מאתנו כאילו אנחנו לא קיימים.

אורן אסף חזן: האצבע המאשימה העיקרית בעיני מופנית לממשלה.

אורן אסף חזן: כמו שאמרתי, זה לא פרסונלי כלפיה.

אורן אסף חזן: הממשלה שרמסה לחלוטין את עקרון הפרדת הרשויות.

אורן אסף חזן: רמסה אותו.

אורן אסף חזן: הוא לא קיים.

מיכל בירן: אתה זוכר שזאת הממשלה שלך?

אורן אסף חזן: בסדר.

אורן אסף חזן: מותר לי לבקר אותה.

משה גפני: אני מבקש ממך שלא תזכירי לו את זה.

אורן אסף חזן: אתם מדברים וצוחקים, אבל זה פשוט ביזיון מה שקורה כאן.

משה גפני: תודה.

אורן אסף חזן: הדיון הזה לא רלוונטי רק לוועדת הכספים.

אורן אסף חזן: אם אנחנו והחברים כאן שהביאו את הנושא לדיון לא נשלב כוחות כדי לשנות את המציאות המעוותת שכנסת הפכה ללא רלוונטית, כל השיח הזה לא שווה.

משה גפני: נתחיל בך ובזהבה גלאון.

אורן אסף חזן: אנחנו חברים טובים.

אורן אסף חזן: אגב, בגלל הצחוקים האלה, בממשלה מרשים להם לזלזל בנו כך.

אורן אסף חזן: רק שתדעו את זה.

משה גפני: דווקא מהצחוקים הם פוחדים.

משה גפני: אתה לא מכיר את הממשלה.

אלי כהן: אני הגעתי לדיון הקודם.

אלי כהן: יכול להיות שפספסתי חלק מהדברים שנאמרו, אבל בשתי ההתייחסויות האחרונות הרגשתי לא בנוח.

אלי כהן: כמובן שחייבים לבוא ולומר שכל פקיד ממשלתי, וגם רשות, כמובן כפופה למדיניות הממשלה אך יחד עם זאת אני חייב לציין שבמהלך השנה האחרונה נעשו על ידי אגף שוק ההון צעדים שהם לא פופולריים אבל הם לטובת הציבור ואת זה אנחנו צריכים לראות לנגד עינינו.

אלי כהן: כלומר, הרבה יותר קל היה לדורית להיות נחמדה עם חברות הביטוח על חשבון האזרחים.

אורן אסף חזן: אם אתה רוצה דיון על דמי הניהול, נעשה דיון על דמי הניהול.

מיכל בירן: דמי הניהול כשהבאתם את ההצעה לחתוך את המקסימום.

אלי כהן: הצעד של ברירת מחדל הוא צעד הרבה יותר מרחיק לכת.

מיכל בירן: דבר ראשון חשבתי גם עליו.

אלי כהן: לא שמעתי אותך, אבל תני לי בבקשה לסיים.

אלי כהן: כמובן שכל הפקידים והרשויות צריכים להתייחס לפניות ציבור, אבל יחד עם זאת אל לנו חברי הכנסת לחשוב שאנחנו מורמים מהעם ויכולים לפנות בצורה מעליבה כזאת או אחרת לפקיד ממשלתי כלשהו.

אלי כהן: לאף אחד מאתנו אסור לשכוח את זה.

אלי כהן: אני רוצה להגיד את זה בצורה מפורשת.

אלי כהן: אני חושב שכל הצעדים שנעשו במהלך השנה האחרונה, גם אם עם חלקם אנחנו מסכימים וגם אם עם חלקם אנחנו לא מסכימים, מה שעמד כאן זה טובת האזרח, הפחתת דמי הניהול והוזלת מחירים.

משה גפני: תודה רבה.

משה גפני: אני מבקש לסכם את הדיון הזה.

משה גפני: דורית, קודם כל, אני אומר לך שוועדת הכספים היא ביתך.

מכלוף מיקי זוהר: אני חושב שזאת הפעם הראשונה שאתה ואני לא נסכים.

משה גפני: אנחנו יכולים לא להסכים והיא יכולה ללכת לבית אחר ואתה תעמוד כאן ותצעק לקירות.

מכלוף מיקי זוהר: כדי להעביר דברים לוועדת הרפורמה, צריך רוב בוועדת הכנסת.

משה גפני: היה.

מכלוף מיקי זוהר: אתה יודע שהקול שלי יכול לשנות את הרוב.

משה גפני: היה.

משה גפני: אני יודע.

מכלוף מיקי זוהר: אתה יודע שאני יודע לעשות לובינג פוליטי כשאני רוצה.

מכלוף מיקי זוהר: אדוני, כשאנחנו נרצה דברים בוועדת הכספים, הם יהיו בוועדת הכספים.

אלי כהן: מישהו מודאג?

מיכל בירן: כן, הם מודאגים מריקון התוכן של ועדת הכספים.

משה גפני: אני חוזר על הבקשה העניינית.

משה גפני: החוזר שלך, בניגוד לעמדה של חברי הכנסת - - -

מיכל בירן: ושל הייעוץ המשפטי.

משה גפני: נכון.

משה גפני: כמובן.

משה גפני: אבל בעיקר בעניין הזה שאנחנו באנו ואמרנו שצריך לעשות את זה בחקיקה.

משה גפני: כמו שאת אמרת, לא היה דבר נחרץ אבל היה דיון ארוך.

משה גפני: היה מן הראוי שתגידי לנו שאת החלטת לעשות את זה באמצעות חוזר.

משה גפני: את יכולה להגיד שזאת הוראה של שר האוצר.

משה גפני: היית צריכה לעדכן.

משה גפני: אני הרגשתי מאוד לא נוח עם זה.

משה גפני: אני אתך ביחסים טובים וזה לא שחס וחלילה יש לי משהו נגדך.

משה גפני: מתקיים כאן דיון.

משה גפני: אם לא היה מתקיים כאן דיון, בסדר, אבל גם אז היה צריך לדווח כי אנחנו בכל אופן ועדה שעד היום – אני לא יודע מה יהיה אחר כך במסגרת החוקים החדשים - הייתה הוועדה שמבחינה פרלמנטרית הייתה מפקחת על אגף שוק ההון והביטוח.

משה גפני: זה חלק נכבד מעבודת ועדת הכספים.

משה גפני: אנחנו מאוד מכבדים, אני גם יושב אתך ואני גם מדבר אתך.

משה גפני: אני מבקש ממך, את לא חייבת לשמוע בקולי, לדחות את תחולת החוזר.

משה גפני: תבדקי את זה עוד פעם.

משה גפני: תגידי, אפילו לא בישיבה, מה השיקולים שהנחו אותך לעשות את זה.

משה גפני: תגידי לוועדה.

משה גפני: אני מבקש.

משה גפני: את לא חייבת לשמוע בקולי אבל אני מבקש את זה.

<דורית סלינגר: לגבי החלק הראשון.

<דורית סלינגר: אני מקבלת את ההערה - ואני מתנצלת – שהיה צריך לבוא ולהודיע שאנחנו ממשיכים בחוזר הזה.

<דורית סלינגר: החוזר הזה תחולתו היא בפועל.

<דורית סלינגר: מה שיש לנו זה רק את הנושא של ברירת המחדל, ושוב, אין כאן הקמת קרן.

<דורית סלינגר: אנחנו נשמח לבוא ולהציג את הרקע, את השיקולים, ומה זה עושה כי אנחנו לא מקימים שום דבר.

מיכל בירן: אתם מקימים אופציה.

<דורית סלינגר: אני אעדכן לגבי הדברים.

משה גפני: תודה רבה.

משה גפני: אנחנו עוברים לסעיף הבא.